கேள்வி: கோபாலா கோபாலா (2015 திரைப்படம்) - கதை பற்றி தகவல் சொல்.
பதில்: கடவுள் சிலைகளையும் பொம்மைகளையும் விற்கும் கடை வைத்துள்ள கோபால ராவ் (வெங்கடேஷ்) ஒரு நாத்திகர். அவரது மனைவி மீனாட்சி (ஸ்ரேயா) கடவுள் பக்தி மிக்கவர். கோபால் ராவின் மூட நம்பிக்கை எதிர்ப்புப் பேச்சும் நடவடிக்கைகளும், மத நிறுவனங்களுக்கு உதவுவதைவிட ஏழைகளுக்கு உதவுங்கள் என்ற அறைகூவலும் கடவுளின் பிரதிநிதியாக அறிவித்துக் கொண்டுள்ள சித்தேஸ்வர மகராஜின் (போசனி கிருஷ்ண முரளி) கோபத்துக்கு ஆளாகிறார். ஒரு நாள் புயல் மழை பூகம்பத்தால் கோபால ராவின் கடை இடிந்துபோய் விடுகிறது. இழப்பீடு கேட்டு காப்பீடு நிறுவனத்துக்குப் போகும் கோபால் ராவிடம், கடவுளின் செயலால் ஏற்படும் இழப்புக்கு இழப்பீடு வழங்க இயலாது என்கிறார்கள். அதனால் கோபால் ராவ் கடவுள்மீது வழக்குத் தொடுக்கிறார், அதற்கு வழக்கறிஞர் அக்பர் பாய் ( முரளி சர்மா) உதவுகிறார். வழக்கை நீதிமன்றம் ஏற்றுக் கொள்கிறது. கடவுள் மீது வழக்குத் தொடுத்த கோபால் ராவ் மீது லீலாந்த்ர சுவாமி (மிதுன் சக்ரவர்த்தி) ஆதரவாளர்களால் பயங்கர எதிர்பும், அதேசமயம் கடவுளின் செயலால் பாதிப்புக்கு ஆளானவர்களின் ஆதரவும் கிடைக்கிறது. கோபால் ராவின் வீட்டை ஒரு கந்துவட்டிக் கும்பல் ஆக்கிரமிக்க, அவரின் மனைவி மீனாட்சியும் கோபால் ராவை பிரிந்து செல்கிறார். அந்த சமயத்தில் ஆபத்பாந்தவனாக கோபால கோவிந்த ஹரி (பவன் கல்யாண்) வந்து கந்துவட்டிக் கும்பலிடம் இருந்து கோபால் ராவின் வீட்டை அவருக்கு மீட்டுக் கொடுத்து, அவருடனே தங்க அனுமதி பெற்கிறார் (இந்த கோவிந்த ஹரி என்பவர் சாட்சாத் கிருஷ்ணனே மானுட உருவில் வந்துள்ளார் என்பது பார்வையாளர்களுக்கு உணர்த்தப்படுகிறது) கோபால கோவிந்த ஹரியும் கோபால ராவின் வழக்கிற்கு ஆதரவாக பல ஆதாரங்களை விவிலியம், குரான், பகவத் கீதை போன்ற சமய நூல்களில் இருந்து (உலகை படைத்தவர் கடவுள் அவர் உலகை காக்கவும் அழிக்கவும் செய்கிறார் என்பது போன்ற) திரட்டி தருகிறார். கடவுள் மீது தொடுக்கப்பட்ட வழக்கையும், கடவுளின் பிரதிநிதிகளாக செயல்படும் லீலாந்த்ர சுவாமி மற்றும் சித்தேஸ்வர மகராஜ் போன்றோரை எதிர்த்தும் கடவுள் கோபால கோவிந்த ஹரியின் உதவியுடன் நாதிதிகர் கோபால் வென்றாரா, அவது மனைவி மீனாட்சியுடன் மீண்டும் சேர்ந்தாரா, என்பதே கதையின் இறுதி.